**Saoire san Iodáil**

**Seo cárta poist a scríobh Úna chuig a cara Síle. Roghnaigh an focal ceart A, B, C nó D le cur i ngach bearna.**

|  |
| --- |
| http://i.istockimg.com/file_thumbview_approve/12495717/2/stock-photo-12495717-canceled-italian-postage-stamp-scaliger-castle-castello-scaligero-sirmione-italy.jpg  A Shíle, a chara,  Tá mé ar saoire san Iodáil le Pádraig. Tá muid ag fanacht in \_\_\_\_\_\_\_\_\_\_\_(1) beag i mbaile álainn cois farraige in \_\_\_\_\_\_\_\_\_\_\_(2) le Pisa. Tá Éireannaigh eile agus go leor Francach ag \_\_\_\_\_\_\_\_\_\_\_(3) san óstán chomh maith. Tá siad ar fad an-deas agus \_\_\_\_\_\_\_\_\_\_\_\_\_(4).  Tá na laethanta saoire anseo go hiontach! \_\_\_\_\_\_\_\_\_\_\_\_(5) ar a naoi a chlog agus téim díreach go dtí an trá i ndiaidh mo \_\_\_\_\_\_\_\_\_\_\_\_(6). Ithim mo lón i \_\_\_\_\_\_\_\_\_\_\_(7) in aice leis an trá. Téim ag snámh achan lá. Imríonn Pádraig galf achan tráthnóna agus téim féin ag siúl sa cheantar. Téimid go dtí na bialanna agus na \_\_\_\_\_\_\_\_\_\_\_(8) tábhairne san oíche. Is breá liom an bia anseo ach is \_\_\_\_\_\_\_\_\_\_\_\_(9) liom an bia in Éirinn. Tá an aimsir an-te – bíonn teocht 33° ann achan lá ach is cuma liom – mar atá a fhios agat, is \_\_\_\_\_\_\_\_\_\_\_(10) liom an ghrian.  Tá mé ag dul abhaile Dé hAoine. Cuirfidh mé glaoch ort ar an Satharn. Bain tú féin agus Joe sult as an cheolchoirm i mBaile Átha Cliath!  Slán tamall,  Úna |

* 1. A óstán B óstáin C n-óstán D hóstán
  2. A áit B faoi C aice D gar
  3. A fan B fanacht C d’fhan D fhan
  4. A róchairdiúil B an-chairdiúil C an-cairdiúil D cairdiúla
  5. A Éiríonn B Éirí C Éirím D Éirigh
  6. A bhricfeasta B bricfeasta C mbricfeasta D bricfeastaí
  7. A bialann B mbialann C bialanna D bialainne
  8. A dtithe B teach C tithe D thithe
  9. A bhfearr B fhearr C feairr D fearr
  10. A bhreá B mbreá C breá D bhreátha

**Treoracha don mhúinteoir**

**Saoire san Iodáil Léitheoireacht**

**Le múineadh**

Tuairimí a lorg agus a thabhairt faoin áit.

**Moltaí**

1. Tabhair cóip den bhileog **Saoire san Iodáil** do gach foghlaimeoir.

* Roinn an rang i mbeirteanna. Mínigh na treoracha atá ag barr na bileoige do na foghlaimeoirí. Caithfidh siad an cárta poist a léamh agus na bearnaí a líonadh tríd an bhfocal oiriúnach as A, B, C nó D a roghnú.
* Léigh tús an chárta leo agus líon an chéad bhearna, ionas go dtuigfidh siad cad atá le déanamh.
* Siúil timpeall an ranga fad is atá na foghlaimeoirí i mbun na gníomhaíochta, ag freagairt aon cheisteanna a bheadh acu agus á moladh agus á spreagadh i gcónaí.
* Ceartaigh an ghníomhaíocht ansin trí iarraidh ar fhoghlaimeoirí an cárta poist a léamh amach, líne ar líne. Ceartaigh aon bhotúin a thagann chun cinn.
* Má bhíonn deacracht ag na foghlaimeoirí le haon chuid den chárta poist, mínigh dóibh é. Dírigh aird na bhfoghlaimeoirí ar fhoclóir canúnach an chárta, mar shampla: *achan*. An féidir leo smaoineamh ar an leagan de *achan* ina gcanúint féin muna n-úsáideann siad é? Má úsáidtear *achan* sa cheantar ina bhfuil sibh an féidir leo smaoineamh ar leagan eile de *achan*? An féidir leo smaoineamh ar aon difríochtaí eile atá ann idir na canúintí ar fad? Déan plé gairid ar na canúintí.

Moltar an ghníomhaíocht seo a nascadh leis an mbileog **Dialann Lorcáin (Scríbhneoireacht)** nó leis an ngníomhaíocht **Saoire thar lear** sna gníomhaíochtaí **An** **Banc Teanga.**

**Freagraí**

1. A
2. C
3. B
4. B
5. C
6. A
7. B
8. C
9. D
10. C